อุลตร้าแกแล็คซี่ กำเนิดอุลตร้าแมนซีโร่

อุลตร้ากาแล็คซี่ กำเนิดอุลตร้าแมนซีโร่ หรือในชื่อภาษาญี่ปุ่น ไดไคจูแบทเทิล อุลตร้ากิงกะเด็นเซ็ทสึ (; โรมาจิ: "Daikaijū Batoru Urutora Ginga Densetsu Za Mūbī") เป็นภาพยตร์จากซีรีส์อุลตร้าซีรีส์ เข้าฉายเมื่อวันที่ 12 ธันวาคม ค.ศ. 2009 (พ.ศ. 2552) เป็นการฉลองครบรอบ 43 ปีของบริษัท สึบุราย่าโปรดักชั่น จัดจำหน่ายโดยวอร์เนอร์บราเธอร์ส เอ็นเตอร์เทนเมนต์ เจแปน จุดเด่นอันเป็นเอกลักษณ์ของภาพยตร์ภาคนี้ก็คือ ฉาก Background ในเรื่องจะถูกสร้างโดยเทคโนโลยี CG ที่ทันสมัย และการเล่าเรื่องที่โฟกัสในส่วนของ อาณาจักรแห่งแสง เนบิวลา M78 อันเป็นถิ่นกำเนิดของอุลตร้าแมนในเส้นเรื่องจักรวาลหลัก
เรื่องย่อ.
อยู่ ๆ ทั่วทั้งระบบดาวก็เกิดเหตุการณ์ประหลาด โดยผู้ที่พบความผิดปกตินี้คนแรกคือ อุลตร้าแมนเมบิอุส หลังปราบเบมูลาร์ได้แล้ว เขาก็ได้กลับไปสมทบกับพี่น้องอุลตร้าคนอื่นที่อาณาจักรแห่งแสง โดยทั้งหมดก็สามารถตรวจสอบได้ถึงความผิดปกติของคลื่นพลังงาน ไมนัสเอเนอร์จี้ ขณะเดียวกัน มนุษย์ดาวซารับก็ได้ปลอมตัวลอบเข้าไปยังคุกอวกาศ และปลดปล่อย อุลตร้าแมนเบเรี่ยล อาชญากรตัวฉกาจของเนบิวลา M78 ที่เคยก่อวินาศกรรมเมื่อ 2 หมื่นปีก่อน กระทั่งถูกจับโดยอุลตร้าแมนคิง และขังไว้ในคุกอวกาศ เบเรี่ยลมุ่งตรงมายังอาณาจักรแห่งแสงเพื่อล้างแค้นชาวอุลตร้าที่อัปเปหิตนเมื่ออดีต หลังจากที่เขาถูกวิญญาณอาฆาตของชาวเรย์บลัดเข้าสิง และได้พลังในการควบคุมไคจูมาพร้อมกับ กิก้าแบทเทิลไนเซอร์ อุลตร้าแมนทาโร่ และเหล่านักรบอุลตร้าทั้งกองทัพ ต่างไม่สามารถต้านทานเบเรี่ยลไว้ได้เลย กระทั่งถึงมือของพี่น้องอุลตร้า ก็ยังไม่สามารถหยุดเบเรี่ยลไว้ได้เช่นกัน หลังจากเบเรี่ยลประมือกับสหายเก่าอย่างเจ้าพ่ออุลตร้า และเอาชนะจนสามารถชิงแกนของ พลาสม่าสปาร์ค มาได้ อาณาจักรแห่งแสงที่ขาดพลังงานจึงกลายเป็นน้ำแข็งทั้งหมด แต่กระนั้นความหวังก็ยังไม่ดับสูญเสียทั้งหมด อุลตร้าแมน อุลตร้าเซเว่น และอุลตร้าแมนเมบิอุส รอดชีวิตจากเหตุการณ์นี้ และได้พบกับเรย์ ซึ่งเดินทางมาพร้อมกับเพื่อน ๆ หน่วย ZAP Spacy รวมทั้ง อาสึกะ ชิน หรืออีกนัยหนึ่งคือ อุลตร้าแมนไดน่า ที่ตามมาสมทบ ทุกคนต่างร่วมมือกันกอบกู้วิกฤตนี้ ทว่ากำลังยังไม่เข้มแข็งพอจะโค่นเบเรี่ยลลงได้ ความหวังสุดท้ายของพวกเขาคือ นักรบอุลตร้าหนุ่มคนหนึ่ง ที่อดีตเคยหลงผิดและถูกส่งตัวไปฝึกฝนยังดาว K76 กับ อุลตร้าแมนเลโอ แอสตร้า และ อุลตร้าแมนคิง บัดนี้ถึงเวลาแล้ว ที่เขาจะกลับมาผงาดในฐานะนักรบอุลตร้าอย่างสง่างาม และโด่งดังไปทั่วกาแลคซี่ นามนั้นคือ อุลตร้าแมนซีโร่ บุตรแห่งอุลตร้าเซเว่น
นักรบอุลตร้าหนุ่มผู้เป็นบุตรชายของ อุลตร้าเซเว่น เอกลักษณ์เด่นคือ สลักเกอร์คู่ บนศีรษะ และลายสีแดงน้ำเงินบนร่างกาย ในอดีตเคยหลงผิด คิดจะครองพลังจากพลาสม่าสปาร์ค เช่นเดียวกับเบเรี่ยล แต่เซเว่นผู้พ่อจับได้เสียก่อน และส่งตัวเขาไปรับการสั่งสอนจากอุลตร้าแมนเลโอ ภายใต้การดูแลของอุลตร้าแมนคิง ประมุขแห่งดาวอุลตร้า โดยขณะฝึกเขาถูกบังคับให้สวมเกราะเทคเตอร์เกียร์ เพื่อฝึกความแข็งแกร่งร่างกายบนดาวที่มีแรงโน้มถ่วงมาก วันเวลาผ่านไปนานแรมปี ซีโร่มีวิชาแก่กล้ามากขึ้น จิตใจมั่นคงในคุณธรรม และที่สำคัญคือมีความเมตตา โดยเลโอสังเกตจากตอนที่เขาช่วยพิกม่อนจากการถูกหินหล่นทับ ดังนั้น อุลตร้าแมนเลโอผู้เป็นอาจารย์ และ อุลตร้าแมนคิง จึงเล็งเห็นว่าเขาพร้อมที่จะเข้าร่วมการต่อสู้แล้ว ประกอบกับเวลานั้น เซเว่นกำลังเพลี่ยงพล้ำ ซีโร่จึงได้รับอนุญาตให้ไปยังสนามรบเพื่อช่วยพ่อทันที เมื่อซีโร่ไปยังสุสานไคจู ก็ได้พบกับพ่อที่บาดเจ็บ ไฟในจิตใจของนักรบอุลตร้าหนุ่มจึงลุกโชนขึ้น และเข้าสู่กับอุลตร้าแมนเบเรี่ยลอย่างเต็มกำลัง เซเว่นจึงวางใจได้ว่าบุตรชายของตนเองได้เติบโตขึ้นแล้ว
พี่น้องอุลตร้าคนที่ 2 ของกลุ่ม นักรบอุลตร้าคนแรกที่ได้ไปเยือนดาวโลก เขามีความรู้มากมายในด้านสัตว์ประหลาด ปัจจุบันเป็นหนึ่งในเจ้าหน้าที่ระดับสูงของกองทัพอุลตร้า ร่างจำแลงมนุษย์ของเขาคือ ฮายะตะ ชิน ชายผู้เคยเป็นร่างสถิตย์ของเขาบนโลกมนุษย์
พี่น้องอุลตร้าลำดับที่ 3 ของกลุ่ม อดีตเจ้าหน้าที่สังเกตการณ์ 340 ผู้เคยไปเยือนดาวโลก และปกป้องโลกจากการรุกรานของมนุษย์ต่างดาวมากมาย ร่างจำแลงของเขามีต้นแบบมาจาก ซัทสึมะ จิโร่ โดยใช้ชื่อว่า โมโรโบชิ แดน เป็นเจ้าของอาวุธอันเป็นเอกลักษณ์อย่าง อายสลักเกอร์ 
พี่น้องอุลตร้าลำดับที่ 4 ของกลุ่ม มีลักษณะคล้ายคลึงกับอุลตร้าแมนคนแรก จนได้รับฉายาว่า การกลับมาของอุลตร้าแมน เขามีความโดดเด่นด้านการใช้อาวุธอย่าง อุลตร้าแลนซ์ อุลตร้าสปาร์ค และเป็นเจ้าของท่าไม้ตายอันเลื่องลืออย่าง อุลตร้าเฮอร์ริเคน
หัวหน้ากองกำลังพิทักษ์อวกาศ พี่ใหญ่แห่งกลุ่ม 6 พี่น้องอุลตร้า เป็นผู้ที่เคยปราบกองทัพสัตว์ประหลาด ที่บุกมายังอาณาจักรแห่งแสงในอดีต เป็นเจ้าของท่าลำแสงที่รุนแรงที่สุดอย่าง M87
พี่น้องอุลตร้าลำดับที่ 5 ของกลุ่ม เป็นบุตรบุญธรรมของเจ้าพ่ออุลตร้า และ เจ้าแม่อุลตร้า โดดเด่นด้านการใช้ท่าลำแสงต่าง ๆ รวมถึงอาวุธมีคม มีร่างสถิตย์คือ โฮคุโตะ เซย์จิ และ มินามิ ยูโกะ แต่ปัจจุบันมินามิได้กลับไปยังบ้านเกิดบนดวงจันทร์ เหลือเพียงโฮคุโตะตัวคนเดียวเท่านั้น
พี่น้องอุลตร้าลำดับที่ 6 ของกลุ่ม บุตรแห่งเจ้าพ่ออุลตร้า และเจ้าแม่อุลตร้า ได้รับการกล่าวขานว่า เป็นผู้ที่มีพละกำลังแข็งแกร่งที่สุดใน 6 พี่น้อง ปัจจุบันดำรงตำแหน่งเป็นอาจารย์ใหญ่ ของศูนย์ฝึกนักรบอุลตร้า ณ อาณาจักรแห่งแสง
ผู้บัญชาการสูงสุดแห่งกองกำลังพิทักษ์อวกาศ เนบิวลา M78 เป็นผู้นำเข้าต่อสู้กับกองทัพ สัตว์ประหลาด และเป็นผู้ปราบมนุษย์ดาวเอ็มเพร่า นามจริงคือ อุลตร้าแมน เคน
หัวหน้าหน่วยพยาบาล กากบาทเงิน ของอาณาจักรแห่งแสง เนบิวลา M78 นามจริงคือ อุลตร้าวูเมน มารีย์
อุลตร้าแมนเอตตี้ อีกนามหนึ่งคือ ยามาโตะ ทาเคชิ นักรบอุลตร้าผู้มีความรู้รอบด้าน แต่ในการต่อสู้เขาก็เก่งกาจไม่แพ้กัน มีท่าไม้ตายอันเป็นเอกลักษณ์เฉพาะตัวอย่าง ลำแสงแซ็คเซี่ยม และ บัคเคิ่ลบีม
องค์หญิงแห่งดาวอุลตร้า เป็นเพื่อนสนิทของเอตตี้ เคยทำหน้าที่เป็นผู้ช่วยเอตตี้ในภารกิจบนโลกมนุษย์
นักรบอุลตร้าจากดาว L77 ผู้เชี่ยวชาญในเพลงมวยอวกาศ ได้รับการฝากฝังจากเซเว่น อาจารย์เก่า ให้ฝึกสอนซีโร่ ปัจจุบันอาศัยอยู่บนดาว K76 กับอุลตร้าแมนคิง
น้องชายของเลโอ เป็นผู้ชำนาญเพลงมวยอวกาศเช่นกัน เมื่อเขาใช้กระบวนท่าประสานกับเลโอ จะกลายเป็นคู่หูที่ทรงพลังยากจะหาใครเทียม และสามารถใช้ท่าไม้ตายอันทรงพลังอย่าง อุลตร้าดับเบิ้ลแฟลชเชอร์ ได้
นักรบอุลตร้าหนุ่มผู้ผ่านภารกิจประจำการบนโลกมนุษย์มาหมาด ๆ เป็นศิษย์เอกของทาโร่ มีขุมพลังคือ เมบิอุสเบรส นอกจากนี้ เมบิอุสยังสามารถเปลี่ยนร่างเพิ่มพลังอีกขั้นเป็น เมบิอุสเบิร์นนิ่งเบรฟ ได้
เจ้าหน้าที่ ซูเปอร์ GUTS ผู้ได้พบกับแสงสว่างและกลายเป็นอุลตร้าแมนไดน่า หลังจบศึกเสฟียร์ เขาก็ออกท่องอวกาศไปเรื่อย จนกระทั่งได้มาพบกับพวกเรย์ และได้ร่วมเดินทางมาช่วยกอบกู้อาณาจักรแห่งแสง
นักรบอุลตร้าร่างสีน้ำเงิน ซึ่งเป็นนักวิทยาศาสตร์อัจฉริยะแห่งเนบิวลา M78 ด้วย เขาคือผู้ถือครอง ไนท์เบรส และเกราะ อาร์ปเกียร์ เคยได้รวมรบกับเมบิอุสในภารกิจบนดาวโลก ปัจจุบันเขาได้กลับมาทำหน้าที่ หัวหน้าศูนย์วิจัยของดาวอุลตร้า พร้อมกับเป็นสมาชิกหน่วยพิทักษ์อวกาศไปในตัว
อุลตร้าแมนในตำนานของเนบิวลา M78 เป็นประมุขของอาณาจักรแห่งแสง ในอดีตมีนามว่า พิโค
ปกติเขาจะปลีกวิเวกอาศัยอยู่บนดาว K76 โดยมี 2 พี่น้อง เลโอ และ แอสตร้า เป็นเสมือนลูกศิษย์
หน่วยสำรวจอวกาศเฉพาะกิจ (Zata Astromical Pioneers SPACY) เป็นหน่วยงานจากโลกมนุษย์ที่ได้ติดต่อกับอาณาจักรแห่งแสง ภารกิจหลักของพวกเขาคือ ค้นหาดาวเคราะห์ดวงใหม่ที่มนุษย์สามารถอยู่อาศัยได้ อีกทั้งยังเป็นมนุษย์กลุ่มแรกและกลุ่มเดียวที่ได้ไปเยือน อาณาจักรแห่งแสง เนบิวลา M78 มียานโดยสารหลักคือ เพนดรากอน
ฮิวงะ ฮิโรชิ
กัปตันของยานเพนดรากอน ผู้นำทีม ZAP Spacy แม้จะดูเป็นคนเข้มงวด แต่เขาก็ใส่ใจลูกทีมทุกคนเหมือนครอบครัว สนิทสนมกับเรย์เสมือนเป็นพ่อลูกกัน โดยเรย์ชอบเรียกเขาว่า"บอส"
ฮารุนะ จุน
ตัวละคร.
สมาชิกหน่วย ZAP SPACY.
รองกัปตันหญิงของยานเพนดรากอน เป็น Ace-Pilot ผู้เจ้าระเบียบ และยังเป็นผู้ช่วยมือขวาของกัปตันฮิววงะ 
คุมาโนะ มาซาฮิโกะ
วิศวะกรประจำทีม ผู้มีความสุขุม เป็นปรมาจารย์ด้านเครื่องยนต์กลไก สมาชิกทุกคนต่างเรียกเขาว่า ผู้วิเศษของทีม ด้วยทักษะด้านวิศวะกรรมอันเยี่ยมยุทธ์ของเขา ว่ากันว่าเขาคือคนที่ทำงานกับฮิวงะมานานที่สุด
โอกิ โคอิจิ
สมาชิกคนใหม่ล่าสุด ผู้มีอายุน้อยที่สุดของหน่วย เขาเป็นแฟนพันธุ์แท้ตัวยงในด้านสัตว์ประหลาด
เรย์ / เรย์ม่อน 
ชายผู้สืบทอดพันธุกรรมชาวเรย์บลัด ได้ชื่อว่าเป็น เรโอนิกซ์ชาวโลก ที่ทรงพลังที่สุด เรย์สามารถควบคุมไคจูได้ทั้งหมด 3 ตัวด้วยกัน ได้แก่ โกโมร่า ลิโทร่า และ เอเลคิง ในอดีตเขาเคยใช้ แบทเทิลไนเซอร์สีขาว ภายหลังได้รับ นีโอแบทเทิลไนเซอร์ มาครอง นอกจากนี้ เขายังสามารถแปลงร่างเป็นชาวเรย์บลัดเต็มตัว เรย์ม่อน ได้เช่นกัน แต่ถ้าหากควบคุมอารมณ์โกรธไม่ได้ เขาจะกลายร่างเป็น เรย์ม่อน เรโอนิกซ์เบิร์ส ที่คลุ้มคลั่ง และครั้งนี้เรย์ได้เข้าร่วมศึกครั้งนี้ในฐานะพันธมิตรของชาวอุลตร้าด้วย
อดีตนักรบอุลตร้า ผู้เป็นสหายร่วมรบของ เจ้าพ่ออุลตร้า หรืออุลตร้าแมนเคน แต่กลับริษยาในเกียรติยศ และใฝ่หาอำนาจ จึงถูกจับและเนรเทศ หลังพยายามขโมยพลาสม่าสปาร์ค หลังจากระหกระเหินไปในอวกาศ เบเรี่ยลก็ถูกวิญญาณอาฆาตของ ชาวเรบลัด เข้าสิงร่าง และได้พลังของเรโอนิกซ์มา กระทั่งย้อนกลับมาอาละวาดทำลายอาณาจักรแห่งแสง และถูก อุลตร้าแมนคิง จับขังไว้ในคุกอวกาศเมื่อ 20,000 ปีที่แล้ว วันเวลาล่วงเลยไปนาน กระทั่งเขาถูกช่วยไว้โดยมนุษย์ดาวซารับ และหลบหนีออกมาได้ ก่อนจะมุ่งหน้ากลับมายังอาณาจักรแห่งแสง เพื่อล้างแค้นชาวอุลตร้าที่อัปเปหิเขาเมื่อครั้งอดีต
ชาวซารับที่เก็บกู้ กิก้าแบทเทิ่ลไนเซอร์ ได้ และยังเป็นผู้ที่ช่วยเหลือ อุลตร้าแมนเบเรียล ออกมาจากคุกอวกาศ หลังถูกจองจำมาตั้งแต่ 20,000 ปีที่แล้ว เดิมทีมันคิดจะหลอกใช้เบเรี่ยล ให้ทำลายดาวอุลตร้าเพื่อพวกมัน แต่กลับถูกเบเรี่ยลสังหารในท้ายที่สุด
เรโอนิกซ์มือสังหาร ที่ถูกส่งมาเพื่อเล่นงานผู้รอดชีวิต ณ อาณาจักรแห่งแสงที่ถูกน้ำแข็งปกคลุม สุดท้ายถูกปราบโดย โกโมร่า ของเรย์ และ แคปซูลมอนสเตอร์ ของแดน
เผ่าพันธุ์เก่าแก่ที่ทรงปัญญาและมีพลังอำนาจมากเป็นอันดับต้น ๆ ในกาแล็คซี่เมื่อในอดีตอันไกลโพ้น ชนเผ่าเรย์บลัดมีพลังที่สามารถควบคุมสัตว์ประหลาดทั้งมวลได้ และมีนิสัยร้ายกาจ จนกระทั่งถูกปราบและสูญเสียกายหยาบไป ก่อนสิ้นสภาพ มันได้กระจายยีนพันธุกรรมไปทั่วจักรวาล เพื่อให้มีผู้สืบทอด DNA เรโอนิกซ์ต่อไป เรย์บลัดเหลือเพียงวิญญาณล่องลอยไปในจักรวาล กระทั่งพบเข้ากับเบเรี่ยล จึงเข้าสิงร่างและกลายเป็นปิศาจร้ายที่ทั่วทั้งกาแล็คซี่จะต้องจดจำไปตลอดกาล
ไคจูคู่หูของเรย์ มีพละกำลังมหาศาล และเขาอันแหลมคมเป็นอาวุธประจำตัว สามารถปล่อยคลื่นพลังอัดกระแทกออกมาโจมตีได้ หากเรย์แปลงร่าง เรโอนิกซ์เบิร์ส ร่างกายของโกโมร่าเปลี่ยนเป็นสีแดง และแข็งแกร่งมากขึ้น แต่เข้าโจมตีเป้าหมายแบบไม่เลือกหน้า
สัตว์ประหลาดขนาดมหึมา ที่เกิดจากสัตว์ประหลาดจำนวนหลายร้อยตัวหลอมรวมกัน ด้วยพลังของกิก้าแบทเทิลไนเซอร์ โดยมีเบเรี่ยลเป็นแกนกลาง